stanford-oval/wikipedia huggingface dataset:
บีดับเบิลยูเอฟ ซูเปอร์ซีรีส์ไฟนัลส์
ประวัติ

การแข่งขันซูเปอร์ซีรีส์ไฟนัลส์ถูกยกเลิกในปี ค.ศ. 2007 เนื่องจากไม่มีผู้สนับสนุนสำหรับการแข่งขันครั้งนี้ การแข่งขันในปี ค.ศ. 2008 ซึ่งในขณะนั้นเรียกว่า บีดับเบิลยูเอฟ ซูเปอร์ซีรีส์มาสเตอส์ไฟนัลส์ 2008 (BWF Super Series Masters Finals 2008) เป็นการแข่งขันครั้งแรกและจัดขึ้นที่เมืองโกตากีนาบาลู รัฐซาบะฮ์ ประเทศมาเลเซีย ระหว่างวันที่ 18 ถึง 21 ธันวาคม ค.ศ. 2008
มีเพียงแปดอันดับแรกจากอันดับซูเปอร์ซีรีส์หลังจากการแข่งขันซูเปอร์ซีรีส์รายการสุดท้ายตามที่ประกาศโดยสหพันธ์แบดมินตันโลกเท่านั้นที่มีสิทธิ์เข้าร่วม อย่างไรก็ตาม สมาคมสมาชิกแต่ละแห่งมีสิทธิ์เข้าร่วมได้เพียงสองรายการเท่านั้น ในการแข่งขันผู้เล่นหรือคู่แปดคนจะถูกแบ่งออกเป็นสองกลุ่ม กลุ่มละสี่คน โดยผู้เล่นหรือคู่สองอันดับแรกจะได้ผ่านเข้าสู่รอบรองชนะเลิศ
สำหรับรอบสุดท้ายในปี ค.ศ. 2010 การแข่งขันจัดขึ้นในเดือนมกราคม ค.ศ. 2011 ในปี ค.ศ. 2014 เงินรางวัลรวมเพิ่มขึ้นเป็น 1 ล้านดอลลาร์สหรัฐ ดูไบ สหรัฐอาหรับเอมิเรตส์ เป็นสถานที่จัดการแข่งขันซูเปอร์ซีรีส์ไฟนัลส์ จนถึงปี ค.ศ. 2017 อันเป็นผลจากความร่วมมือของสหพันธ์แบดมินตันโลก
ผลการแข่งขัน

| ปี | เมืองเจ้าภาพ | ชายเดี่ยว | หญิงเดี่ยว | ชายคู่ | หญิงคู่ | คู่ผสม | อ้างอิง |
| --- | --- | --- | --- | --- | --- | --- | --- |
2007: ยกเลิก
| 2008 | โกตากีนาบาลู |  หลี่ จงเหว่ย์ |  โจว มี่ |  กู เกียน เกียต   ตัน บุน ฮอง |  ชิน อี ฮุย   หว่อง เปย์ ตี้ |  ทอมัส เลย์บอร์น   แคมีแล รึอเตอร์ ยู |  |
| 2009 | โจโฮร์บะฮ์รู |  หลี่ จงเหว่ย์ |  หว่อง มิว ชู |  ช็อง แจ-ซ็อง   อี ยง-แด |  ชิน อี ฮุย   หว่อง เปย์ ตี้ |  โยแอคิม ฟิสเชอร์ นีลเซิน   เครสตีแน พีเดอร์เซิน |  |
| 2010 | นครไทเปใหม่ |  หลี่ จงเหว่ย์ |  หวัง ซื่อเซียน |  แมทีแอส โบ   แคร์สเติน โมกเอินเซิน |  หวัง เซียนหลี่   ยฺหวี หยาง |  จาง หนาน   จ้าว ยฺหวินเหล่ย์ |  |
| 2011 | หลิ่วโจว |  หลิน ตัน |  หวัง อี๋หาน |  แมทีแอส โบ   แคร์สเติน โมกเอินเซิน |  หวัง เซียนหลี่   ยฺหวี หยาง |  จาง หนาน   จ้าว ยฺหวินเหล่ย์ |  |
| 2012 | เชินเจิ้น |  เฉิน หลง |  หลี่ เสฺว่รุ่ย |  แมทีแอส โบ   แคร์สเติน โมกเอินเซิน |  หวัง เซียนหลี่   ยฺหวี หยาง |  โยแอคิม ฟิสเชอร์ นีลเซิน   เครสตีแน พีเดอร์เซิน |  |
| 2013 | กัวลาลัมเปอร์ |  หลี่ จงเหว่ย์ |  หลี่ เสฺว่รุ่ย |  โมฮัมมัด อะฮ์ซัน   เฮ็นดรา เซอตียาวัน |  เครสตีแน พีเดอร์เซิน   แคมีแล รึอเตอร์ ยู |  โยแอคิม ฟิสเชอร์ นีลเซิน   เครสตีแน พีเดอร์เซิน |  |
| 2014 | ดูไบ |  เฉิน หลง |  ไต้ จืออิ่ง |  อี ยง-แด   ยู ย็อน-ซ็อง |  มิซากิ มัตสึโตโมะ   อายากะ ทากาฮาชิ |  จาง หนาน   จ้าว ยฺหวินเหล่ย์ |  |
| 2015 | ดูไบ |  เค็นโตะ โมโมตะ |  โนโซมิ โอกูฮารา |  โมฮัมมัด อะฮ์ซัน   เฮ็นดรา เซอตียาวัน |  ลั่ว อิง   ลั่ว ยฺหวี่ |  คริส แอดค็อก   แกบบี แอดค็อก |  |
| 2016 | ดูไบ |  วิกเทอร์ แอกเซิลเซิน |  ไต้ จืออิ่ง |  โก วี เชม   ตัน วี เกียง |  เฉิน ชิงเฉิน   เจี่ย อีฝาน |  เจิ้ง ซือเหวย์   เฉิน ชิงเฉิน |  |
| 2017 | ดูไบ |  วิกเทอร์ แอกเซิลเซิน |  อากาเนะ ยามางูจิ |  มาร์กุส เฟอร์นัลดี กีเดอน   เกฟิน ซันจายา ซูกามุลโจ |  ชิโฮะ ทานากะ   โคฮารุ โยเนโมโตะ |  เจิ้ง ซือเหวย์   เฉิน ชิงเฉิน |  |
ประเทศที่เข้าร่วมการแข่งขัน

| ลำดับ | ประเทศ | ชายเดี่ยว | หญิงเดี่ยว | ชายคู่ | หญิงคู่ | คู่ผสม | รวม |
| --- | --- | --- | --- | --- | --- | --- | --- |
| 1 |  จีน | 3 | 4 | 0 | 5 | 5 | 17 |
| 2 |  เดนมาร์ก | 2 | 0 | 3 | 1 | 4 | 10 |
| 3 |  มาเลเซีย | 4 | 1 | 2 | 2 | 0 | 9 |
| 4 |  ญี่ปุ่น | 1 | 2 | 0 | 2 | 0 | 5 |
| 5 |  อินโดนีเซีย | 0 | 0 | 3 | 0 | 0 | 3 |
| 6 |  เกาหลีใต้ | 0 | 0 | 2 | 0 | 0 | 2 |
| 6 |  จีนไทเป | 0 | 2 | 0 | 0 | 0 | 2 |
| 7 |  ฮ่องกง | 0 | 1 | 0 | 0 | 0 | 1 |
| 7 |  อังกฤษ | 0 | 0 | 0 | 0 | 1 | 1 |
| รวม | รวม | 10 | 10 | 10 | 10 | 10 | 50 |
ดูเพิ่ม

เวิลด์แบดมินตันกรังด์ปรีซ์ไฟนัลส์
บีดับเบิลยูเอฟ เวิลด์ทัวร์ไฟนัลส์
ท่าอากาศยานนานาชาติเตโชตาเขมา

ท่าอากาศยานนานาชาติเตโชตาเขมา (เขมร: អាកាសយានដ្ឋានអន្តរជាតិតេជោតាខ្មៅ, อังกฤษ: Techo Takhmao International Airport) (IATA: KTI, ICAO: VDTI) เป็นสนามบินนานาชาติที่กำลังก่อสร้างในเมืองตาเขมา จังหวัดกันดาล ประเทศกัมพูชา ตั้งอยู่ห่างจากกรุงพนมเปญไปทางทิศใต้ประมาณ 30-40 กิโลเมตร คาดว่าจะเปิดดำเนินการได้อย่างสมบูรณ์ภายในปี ค.ศ. 2025 และจะแทนที่ท่าอากาศยานนานาชาติพนมเปญ ซึ่งเป็นสนามบินหลักของเมือง สนามบินจะครอบคลุมพื้นที่กว่า 26 ตารางกิโลเมตร และเมื่อสร้างเสร็จจะเป็นสนามบินที่ใหญ่เป็นอันดับเก้าของโลก
ที่มาของชื่อ

ชื่อ เตโช (เขมร: តេជោ) เป็นตำแหน่งผู้บัญชาการกองทัพบกโดยพระมหากษัตริย์แห่งกัมพูชา ส่วน ตาเขมา (เขมร: តាខ្មៅ) หมายถึง วิญญาณอารักษ์เนียะตา ของตาเขมา เมืองในจังหวัดที่สนามบินตั้งอยู่
นายกรัฐมนตรี ฮุน เซน ประกาศชื่ออย่างเป็นทางการของท่าอากาศยานนานาชาติพนมเปญแห่งใหม่เมื่อวันที่ 9 ธันวาคม ค.ศ. 2021 ขณะเดินทางไปเยี่ยมชมการก่อสร้างสนามบินแห่งใหม่ คำว่า "เตโช" อ้างอิงจากประวัติศาสตร์เขมร ซึ่งพระมหากษัตริย์ทรงพระราชทานยศเป็นอดีตแม่ทัพเขมร เตโชเมียส และเตโชยัต ซึ่งเป็นขุนพลคุมกำลังในอาณาเขตของจังหวัดกันดาล เขายังระบุด้วยว่า "เตโช" แสดงให้เห็นถึงความแข็งแกร่งของสถาบันกษัตริย์กัมพูชา
ดูเพิ่ม

ท่าอากาศยานนานาชาติพนมเปญ
ชาดก

ชาดก (บาลี: जातक) คือ เรื่องราวหรือชีวประวัติในอดีตชาติของพระโคตมพุทธเจ้า คือ สมัยที่พระองค์เป็นพระโพธิสัตว์บำเพ็ญบารมีอยู่ พระองค์ทรงนำมาเล่าให้พระสงฆ์ฟังในโอกาสต่าง ๆ เพื่อแสดงหลักธรรมสุภาษิตที่พระองค์ทรงประสงค์ เรียกเรื่องในอดีตของพระองค์นี้ว่า ชาดก ชาดกเป็นเรื่องเล่าคล้ายนิทาน บางครั้งจึงเรียกว่า นิทานชาดก
ชาดกที่ทรงเล่านั้นมีหลายร้อยเรื่อง ว่าทรงเคยเกิดเป็นมนุษย์บ้าง เป็นสัตว์บ้าง แต่ที่รู้จักกันโดยทั่วไป คือ 10 ชาติสุดท้ายที่เรียกว่าทศชาติชาดก และชาติสุดท้ายที่สุดที่ทรงเสวยพระชาติเป็นพระเวสสันดร จึงเรียกเรื่องพระเวสสันดรนี้ว่า มหาเวสสันดรชาดก
ความหมายของชาดก

คำว่า ชาตก หรือ ชาดก แปลว่า ผู้เกิด  มีรากคำมาจากธาตุ (Root) ว่า ชนฺ ธาตุ แปลว่า “เกิด” แปลง ชนฺ ธาตุเป็นชา ลง -ต ปัจจัยในกิริยากิตก์ -ต ปัจจัยตัวนี้กำหนดให้แปลว่า “แล้ว” มีรูปคำเป็น “ชาต” แปลว่า เกิดแล้ว เสร็จแล้วให้ลง -ณฺวุ ปัจจัยในนามกิตก์ (ผู้...) ต่อท้ายอีกสำเร็จรูปเป็น “ชาดก” อ่านออกเสียงตามบาลีสันสกฤตว่า “ชา-ตะ-กะ” แปลว่าผู้เกิดแล้ว เมื่อนำคำนี้มาใช้ในภาษาไทย เราออกเสียงเป็น ชาดก โดยแปลง ต เป็น ด และให้ ก เป็นตัวสะกดในแม่กก
ในความหมาย คือเล่าถึงการที่พระโพธิสัตว์เวียนว่ายตายเกิด ถือเอากำเนิดในชาติต่าง ๆ  ได้พบปะผจญกับเหตุการณ์ดีบ้างชั่วบ้าง แต่ก็ได้พยายามทำความดีติดต่อกันมากบ้างน้อยบ้างตลอดมา จนเป็นพระพุทธเจ้าในชาติสุดท้าย กล่าวอีกอย่างหนึ่ง จะถือว่า เรื่องชาดก เป็นวิวัฒนาการแห่งการบำเพ็ญคุณงามความดีของพระโพธิสัตว์อยู่ก็ได้ ในอรรถกถาแสดงด้วยว่า ผู้นั้นผู้นี้กลับชาติมาเกิดเป็นใครในสมัยพระพุทธเจ้า แต่ในบาลีพระไตรปิฎกกล่าวถึงเพียงบางเรื่อง เพราะฉะนั้น สาระสำคัญจึงอยู่ที่คุณงามความดีและอยู่ที่คติธรรมในนิทานนั้น ๆ
ประเภทชาดก

ชาดกมี 2 ประเภท คือ
1. ชาดกนิบาต ชาดกในนิบาต หรือที่เรียกว่า นิบาตชาดก หมายถึงชาดกทั้ง 547 เรื่องที่มีอยู่ในคัมภีร์ขุททกนิกายของพระสุตตันตปิฎก ในพระไตรปิฎกภาษาบาลี นิบาตชาดกแต่งเป็นคาถาคือฉันทลักษณ์ล้วน ๆ โดยจะมีการแต่งขยายความเป็นร้อยแก้วคือรูปแบบคาถาสุภาษิต เหตุที่เรียกว่า นิบาตชาดก ก็เพราะว่า ชาดกในพระไตรปิฎกนี้จะถูกจัดหมวดหมู่ตามจำนวนคาถา มีทั้งหมด 22 หมวด  หรือ 22 นิบาต นิบาตสุดท้ายคือ นิบาตที่ 22 ประกอบด้วยชาดก 10 เรื่อง หรือที่เรียกว่า "ทศชาติชาดก"
2. ชาดกนอกนิบาต หมายถึง ชาดกที่ไม่ปรากฏในคัมภีร์พระไตรปิฎก เป็นชาดกที่ภิกษุชาวเชียงใหม่ได้รวบรวมเรื่องราวมาจากนิทานพื้นบ้านไทยมาแต่งเป็นชาดก ขึ้นเมื่อประมาณ พ.ศ. 2000-2200 ชาดกนี้เรียกอีกชื่อว่า "ปัญญาสชาดก"แปลว่า ชาดก 50 เรื่อง และรวมกับเรื่องในปัจฉิมภาคอีก 11 เรื่อง รวมเป็น 61 เรื่อง
นิบาตชาดก

เป็นเรื่องชาดกที่ปรากฏในพระไตรปิฎกภาษาบาลี ในส่วนพระสุตตันตปิฎก ขุททกนิกาย ชาดก  มีทั้งหมด 547 เรื่อง ปรากฏในเล่มที่ 27 มี 525 เรื่อง ในเล่มที่ 28 มี 22 เรื่อง รวมทั้งสิ้นจึงเป็น 547 เรื่อง  ซึ่งจำแนกในแต่ละหมวด แต่ละเรื่องได้ คือ
นิบาตชาดก > เล่มที่ 28 ขุททกนิกาย ชาดก ภาค 2

ปัญญาสนิบาตชาดก 3 เรื่อง
สัฏฐินิบาตชาดก 2 เรื่อง
สัตตตินิบาตชาดก 2 เรื่อง
อสีตินิบาตชาดก 5 เรื่อง
มหานิบาตชาดก 10 เรื่อง
1. เตมิยชาดก 2. ชนกชาดก 3. สุวรรณสามชาดก 4. เนมิราชชาดก 5. มโหสถชาดก 6. ภูริทัตชาดก 7. จันทชาดก 8. นารทชาดก 9. วิธูรชาดก 10. มหาเวสสันดรชาดก
ชาดกนอกนิบาต > ปัญญาสชาดก 50 เรื่อง

ปัญญาสชาดก เป็นชาดกที่ไม่ปรากฏในพระไตรปิฎก ไม่ปรากฏชัดเจนถึงชื่อผู้แต่ง หรือปีที่แต่ง แต่ก็มีผู้สันนิษฐาน และทราบเพียงแต่ว่าผู้แต่งคือภิกษุชาวเชียงใหม่ ซึ่งสมเด็จพระเจ้าบรมวงศ์เธอ กรมพระยาดำรงราชานุภาพ ทรงสันนิษฐานว่าน่าจะแต่งขึ้นระหว่าง พ.ศ. 2000 - 2200 ผู้ช่วยศาสตราจารย์ ดร. ลิขิต ลิขิตานนท์ คาดว่าน่าจะแต่งขึ้นประมาณ พ.ศ. 2038 - 2068 แต่ศาสตราจารย์ ดร. นิยะดา สาริกภูติ ให้ข้อมูลเสริมต่อชาดกชุดนี้ว่า  น่าจะเก่ากว่านั้นเพราะมีหลักฐานเป็นศิลาจารึกหลักหนึ่งของพม่าซึ่งจารึกเมื่อ จ.ศ. 627 (พ.ศ. 1808) ตั้งอยู่ที่วัด Kusa-samuti หมู่บ้าน Pwasaw ปัญญาสชาดก แต่งเลียนแบบชาตกัฏฐกถา เพื่อเป็นการสอนศาสนาโดยใช้ชาดกและแต่งเป็นชาดกนอกนิบาต 50 เรื่อง ผนวกกับปัจฉิมภาคอีก 11 เรื่อง ดังนี้
สมุททโฆสชาดก  เป็นที่มาของสมุทรโฆษคำฉันท์ในสมัยสมเด็จพระนารายณ์มหาราช
สุธนชาดก  มีผู้นำไปแต่งเป็นบทละครนอกในสมัยกรุงศรีอยุธยา
สุธนุชาดก
รัตนปโชตชาดก
สิริวิบุลกิตติชาดก
วิบุลราชชาดก เป็นเรื่องที่หลวงศรีปรีชา (เซ่ง) ในรัชสมัยสมเด็จพระเจ้าอยู่หัวบรมโกศนำไปแต่งเป็นโครงเรื่องของกลอนกลบทชนิดต่าง ๆ เรียกรวมว่ากลบทศิริวิบุลกิตติ
สิริจุฑามณิชาดก
จันทราชชาดก
สุภมิตตชาดก
สิริธรชาดก
ทุลกบัณฑิตชาดก
อาทิตชาดก
ทุกัมมานิกชาดก
มหาสุรเสนชาดก
สุวรรณกุมารชาดก
กนกวรรณราชชาดก
วิริยบัณฑิตชาดก
ธรรมโสณฑกชาดก
สุทัสนชาดก
วัฏกังคุลีราชชาดก
โบราณกบิลราชชาดก
ธรรมิกบัณฑิตราชชาดก
จาคทานชาดก
ธรรมราชชาดก
นรชีวชาดก
สุรูปชาดก
มหาปทุมชาดก
ภัณฑาคารชาดก
พหลาคาวีชาดก พระบาทสมเด็จพระพุทธเลิศหล้านภาลัยทรงนำไปเป็นต้นเรื่องของละครนอกเรื่อง คาวี และเรื่องพหลคาวีชาดกนี้ พระมหาราชครูในสมัยสมเด็จพระนารายณ์มหาราชก็ได้นำไปแต่งเป็นเรื่องเสือโคคำฉันท์ด้วย
เสตบัณฑิตชาดก
ปุปผชาดก
พาราณสิราชชาดก
พรหมโฆสราชชาดก
เทวรุกขกุมารชาดก
สลภชาดก
สิทธิสารชาดก
นรชีวกฐินชาดก
อติเทวราชชาดก
ปาจิตตกุมารชาดก
สรรพสิทธิกุมารชาดก เป็นต้นเรื่องที่สมเด็จพระมหาสมณเจ้า กรมพระปรมานุชิตชิโนรส นำไปเป็นพระนิพนธ์เรื่องสรรพสิทธิคำฉันท์
สังขปัตตชาดก
จันทเสนชาดก
สุวรรณกัจฉปชาดก
สิโสรชาดก
วรวงสชาดก
อรินทมชาดก
รถเสนชาดก
สุวรรณสิรสาชาดก
วนาวนชาดก
พากุลชาดก
ชาดกนอกนิบาต > ปัจฉิมภาคชาดก 11 เรื่อง

โสนันทชาดก
สีหนาทชาดก
สุวรรณสังขชาดก พระบาทสมเด็จพระพุทธเลิศหล้านภาลัยทรงนำไปแปลงและทรงพระราชนิพนธ์เป็นบทละครนอกเรื่องสังข์ทอง
สุรัพภชาดก
สุวรรณกัจฉปชาดก
เทวันธชาดก
สุบินชาดก
สุวรรณวงศชาดก
วรนุชชาดก
สิรสาชาดก
จันทคาธชาดก
อิทธิพลชาดกต่อสังคม

อิทธิพลด้านคำสอน
อิทธิพลด้านจิตรกรรม
อิทธิพลด้านวรรณคดี/ภาษา
อิทธิพลด้านความเชื่อ
แหล่งข้อมูลอื่น

การ์ตูนนิทานชาดก 500 ชาติ จาก เว็บ kkdee.com[ลิงก์เสีย]
การ์ตูนนิทานชาดก 500 ชาติ เก็บถาวร 2013-02-26 ที่ เวย์แบ็กแมชชีน
นิทานชาดก  รายการนิทานชาดก ทาง TNN2 TRUE vision ดูรายการย้อนหลังที่ทานาธิธรรมดอตคอม เก็บถาวร 2011-02-01 ที่ เวย์แบ็กแมชชีน
ความรู้เบื้องต้นเกี่ยวกับชาดก เก็บถาวร 2016-03-04 ที่ เวย์แบ็กแมชชีน
ชาดกแปลเป็นภาษาอังกฤษ มีครบทั้ง 547 เรื่อง
สโมสรฟุตบอลมหาสารคาม เอสบีที

สโมสรฟุตบอลมหาสารคาม เอสบีที เป็นสโมสรฟุตบอลอาชีพในประเทศไทยโดยเป็นทีมจากจังหวัดมหาสารคาม ปัจจุบันเล่นในไทยลีก 2
ประวัติสโมสร

สโมสรมหาสารคาม ซิตี้ เริ่มก่อตั้งขึ้นมาในรูปแบบของทีมฟุตบอลอาชีพเมื่อเดือนพฤศจิกายน พ.ศ. 2551 โดยได้จดทะเบียนเป็นชื่อสโมสรเมื่อวันที่ 8 ตุลาคม พ.ศ. 2552 มีทาง ธนกฤต บุญทิพย์ ดำรงตำแหน่งผู้จัดการทีมพร้อมด้วย"ภาณุ พราหมณ์น้อย"เลขาฯ ภายใต้การบริหารงานของประธานสโมสรอย่าง"ปรีชา เผือกขวัญดี" รองอธิการบดีมหาวิทยาลัยการกีฬาแห่งชาติ วิทยาเขตมหาสารคาม
วันที่ 9 กุมภาพันธ์ 2553 สโมสรมหาสารคามซิตี้ ได้มีการเปิดตัวสโมสรอย่างเป็นทางการ ทั้งทีมงานและนักเตะของสโมสร โดยมีผู้ว่าราชการจังหวัดมหาสารคามเป็นประธานในงาน
ในเลกที่ 2 ฤดูกาล 2553 ได้เปลี่ยนชื่อทีมจาก มหาสารคาม ซิตี้ เป็น มหาสารคาม ยูไนเต็ด ซึ่งในปีดังกล่าวสโมสรได้มีการเปลี่ยนสัญลักษณ์ใหม่จากเสือเป็น ปูทูลกระหม่อม ซึ่งปูทูลกระหม่อม หรือ ปูแป้ง เป็นปูน้ำจืดที่ค้นพบในประเทศไทยเมื่อปี พ.ศ. 2536 ที่ป่าดูนลำพัน อำเภอนาเชือก จังหวัดมหาสารคาม และเป็นปีที่สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทรงเจริญพระชนมายุครบ 36 พรรษา จึงขอพระราชทานชื่อว่า "ปูทูลกระหม่อม" โดยมีรูปร่างคล้ายปูนามีสีสันสวยงาม มี 4 สีคือ ม่วง แสด เหลือง ขาว โดยกระดองมีสีม่วงเปลือกมังคุด ซึ่งมีเพียงแห่งเดียวในโลก และได้มีการเปลี่ยนฉายาใหม่จากเสืออีสาน เป็นปูพิฆาต (THE CRAB)
ในฤดูกาล 2564-65 ไทยลีก 3 สโมสรฟุตบอลมหาสารคามได้ทำการรีแบรนดดิ้งใหม่ โดยเปลี่ยนจาก "สโมสรมหาสารคาม เอฟซี" เป็น "สโมสรมหาสารคาม สามใบเถา เอฟซี" และเปลี่ยนสีประจำสโมสรใหม่เป็นสีม่วง-ทอง และทำการเปลี่ยนตราสัญลักษณ์สโมสรใหม่ เป็นรูป "ปูทูลกระหม่อม" ที่มีความดุดันมากขึ้น
ฤดูกาล 2565/66 ไทยลีก 3 สโมสรฟุตบอลมหาสารคาม สามารถคว้าแชมป์ในรอบภาคตะวันออกเฉียงเหนือ และได้สิทธิ์แข่งขันในรอบแชมป์เปี้ยนลีกเพื่อลุ้นเลื่อนชั้นไทยลีก 2 ฤดูกาล 2566/67 แต่ยังไม่ประสบความสำเร็จ จนกระทั่ง ฤดูกาล 2566/67 ไทยลีก 3 เป็นฤดูกาลที่ทีมทำผลงานได้ดีอย่างต่อเนื่อง ถึงแม้ว่าผลงานในรอบโซนภาคตะวันออกเฉียงเหนือจะไม่สามารถป้องกันแชมป์ได้ แต่ทีมก็ได้สิทธิ์แข่งขันในรอบแชมป์เปี้ยนลีกเพื่อลุ่นเลื่อนชั้นไทยลีก 2 ฤดูกาลหน้าในฐานะรองแชมป์โซนภาคตะวันออกเฉียงเหนือ ผลงานในรอบแชมป์เปี้ยนลีก พวกเขาสามารถคว้าอันดับ 2 ของกลุ่มด้วยการเฉือนเอาชนะบ้านค่าย ยูไนเต็ด 2 - 1 ในนัดสุดท้าย และตัดสินทีมเลื่อนชั้นขึ้นไทยลีก 2 ทีมสุดท้ายกับ พัทลุง เอฟซี โดยผลงานในเลกแรก ทีมมหาสารคามสามารถคว้าชัยชนะมาได้ 2 - 0 แต่ผลงานในเลกที่สองซึ่งพวกเขาต้องออกไปเยือนทีมพัทลุง เอฟซี ต้องพ่ายแพ้ให้กับพัทลุง 1 - 2 แต่ก็สามารถคว้าตั๋วเลื่อนชั้นไทยลีก 2 ฤดูกาลหน้าได้สำเร็จ ด้วยสกอร์รวม 3 - 2
ปัจจุบันทีมมหาสารคาม เอสบีที เอฟซี ลงทำการแข่งขัน เมืองไทยลีก ไทยลีก 2 ฤดูกาล 2567/68 โดยนัดแรกอย่างเป็นทางการในเวทีลีกพระรอง คือ เมื่อวันที่ 10 สิงหาคม 2567 เป็นการเปิดรั้งเหย้า พบทีมสมุทรปราการ ซิตี้ และสามารถคว้าชัยเหนือสมุทรปราการ ซิตี้ 2 - 0 โดยผู้ทำประตูแรกคือ นันทวัฒน์ สวนแก้ว https://today.line.me/th/v2/article/1D6JPa9
ประวัติสโมสร > ประวัติสัญลักษณ์สโมสร

ตราประจำสโมสร ช่วงปี 2552-2553
ตราประจำสโมสร ช่วงปี 2553-2554
ตราประจำสโมสร ช่วงปี 2554-2564
สนามเหย้า

ปัจจุบันสโมสรใช้สนามกีฬากลางจังหวัดมหาสารคาม โดยความดูแลของการกีฬาแห่งประเทศไทย จังหวัดมหาสารคาม ทำการแข่งขันนัดเหย้า ตั้งอยู่ที่ตำบลแวงน่าง อำเภอเมืองมหาสารคาม จังหวัดมหาสารคาม มีความจุ 3,500 ที่นั่ง
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ทีมงาน

| ตำแหน่ง | สัญชาติ | ชื่อ |
| --- | --- | --- |
| ประธานสโมสร |  | กันยารัตน์ เหล่าภักดี |
| รองประธานสโมสร |  | ธนวัฒน์ วิลูรพัน |
| ผู้จัดการทั่วไป |  | พงศกร ตัณฑจรรยา |
| ผู้จัดการทีม |  | ชูโชติ เกษวิริยะการณ์ |
| หัวหน้าผู้ฝึกสอน |  | จักรราช โทนหงษา |
| ผู้ช่วยผู้ฝึกสอน |  | วรพรรณ ตุ่นต้น |
| ผู้ช่วยผู้ฝึกสอน |  | ธรรมรัตน์ เจืออรุณ |
| โค้ชฟิตเนส |  | เทพณรงค์ มีมาก |
| ผู้ฝึกสอนผู้รักษาประตู |  | ชินกร ดีสาย |
| นักกายภาพบำบัด |  | ศรัณย์ เหล่าเพชรศุกุลชัย |
| ผู้ช่วยนักกายภาพบำบัด |  | รุ่งนภา สีสุทัด, ธนวัฒน์ พัฒนะแสง |
| Content Creator |  | ภานุวัฒน์ กินนารี |
| เจ้าหน้าที่ทีม |  | ปัฐวี  สิงห์ชารี, ธนพล กนกเงิน |
รายชื่อผู้ฝึกสอน

ตั้งแต่ พ.ศ. 2563 – ปัจจุบัน
| ชื่อ-สกุล | สัญชาติ | ช่วงเวลา | เกียรติประวัติ |
| --- | --- | --- | --- |
| มนัสชัย ภูไพสิทธิ์ |  | ฤดูกาล 2563–64 – กรกฎาคม 2564 |  |
| กีรติกร แจ้งกลั่น |  | กรกฎาคม – ตุลาคม 2564 |  |
| จักรราช โทนหงษา |  | ตุลาคม 2564 – | อันดับที่ 3 ไทยลีก 3 ฤดูกาล 2566–67 (เลื่อนชั้นสู่ไทยลีก 2) ชนะเลิศ ไทยลีก 3 ฤดูกาล 2565–66 – โซนภาคตะวันออกเฉียงเหนือ (เข้ารอบระดับประเทศ) |
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2564–65 | ไทยลีก 3โซนภาคตะวันออกเฉียงเหนือ | 24 | 9 | 5 | 10 | 30 | 32 | 32 | อันดับที่ 7 | รอบ 32 ทีมสุดท้าย | รอบเพลย์ออฟ | – |  เฟลลีปี เวลูซู | 5 |
| 2565–66 | ไทยลีก 3โซนภาคตะวันออกเฉียงเหนือ | 24 | 15 | 7 | 2 | 40 | 17 | 52 | อันดับที่ 1 | รอบแรก | รอบคัดเลือกรอบแรก | – |  ณัฐพล ทับถนน | 10 |
| 2565–66 | ไทยลีก 3รอบแชมเปี้ยนส์ลีกโซนตอนบน | 5 | 1 | 1 | 3 | 10 | 12 | 4 | อันดับที่ 5 | รอบแรก | รอบคัดเลือกรอบแรก | – |  ณัฐพล ทับถนน | 10 |
| 2566–67 | ไทยลีก 3โซนภาคตะวันออกเฉียงเหนือ | 24 | 16 | 6 | 2 | 68 | 26 | 54 | อันดับที่ 2 | รอบแรก | รอบ 32 ทีมสุดท้าย | รอบ 16 ทีมสุดท้าย |  ลีอังดรู อัสซัมเซา | 18 |
| 2566–67 | ไทยลีก 3รอบแชมเปี้ยนส์ลีกโซนตอนบน | 5 | 2 | 2 | 1 | 8 | 7 | 8 | อันดับที่ 2 | รอบแรก | รอบ 32 ทีมสุดท้าย | รอบ 16 ทีมสุดท้าย |  ลีอังดรู อัสซัมเซา | 18 |
| 2567–68 | ไทยลีก 2 |  |  |  |  |  |  |  |  | รอบ 32 ทีมสุดท้าย | รอบเพลย์ออฟ | – |  |  |

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
เกียรติประวัติ

ไทยลีก 3
อันดับที่ 3 รอบระดับประเทศ : 2566–67
ชนะเลิศ โซนภาคตะวันออกเฉียงเหนือ : 2565–66
แหล่งข้อมูลอื่น

สโมสรฟุตบอลมหาสารคาม ยูไนเต็ด เก็บถาวร 2012-01-21 ที่ เวย์แบ็กแมชชีน
สโมสรฟุตบอลมหาสารคาม เอสบีที ที่เฟซบุ๊ก
| ด ค กผู้เล่นชุดปัจจุบันของสโมสรฟุตบอลมหาสารคาม เอสบีที  |
| --- | --- |
 4 ธีระพงศ์  6 ปาตรีซียู  7 ณัฐพล  8 อลงกรณ์  10 อัสซัมเซา  11 ณัฐวุฒิ  12 อดุลย์ลิขิต  13 วันเฉลิม  15 นพนนท์  17 ภคนันท์  18 ภูวดล  19 	กิตติพงษ์  22 อิสหมัย  23 ชิตชนก  28 แซมมวล  29 ธีรภัค  33 ปณต  37 กรรณ  40 ศรนารายณ์  44 ปิยะชนก  59 ภูมรินทร์  69 จิรัญพงษ์  71 แมลู  89 วานิช  91 ณัฐพงษ์  หัวหน้าผู้ฝึกสอน: จักรราช 
| ด ค กไทยลีก 2 |
| --- | --- |
บริษัท ไทยลีก จำกัด
สโมสร (ฤดูกาล 2567–68):  เกษตรศาสตร์  จันทบุรี  ชลบุรี  ชัยนาท ฮอร์นบิล  เชียงใหม่ ยูไนเต็ด  พลังกาญจน์  ตราด  นครศรีฯ ยูไนเต็ด  บางกอก  โปลิศ เทโร  พัทยา ยูไนเต็ด  แพร่ ยูไนเต็ด  มหาสารคาม เอสบีที  ลำปาง  ศรีสะเกษ ยูไนเต็ด  สมุทรปราการ ซิตี้  สุพรรณบุรี  อยุธยา ยูไนเต็ด 
สโมสรที่เคยแข่งขันในไทยลีก 2:  กรมสนับสนุน กองพลนาวิกโยธิน  กระบี่  กรุงเทพคริสเตียนวิทยาลัย  การท่าเรือ  การบินไทย  การไฟฟ้าส่วนภูมิภาค  แกรนด์ อันดามัน ระนอง ยูไนเต็ด  ขอนแก่น  ขอนแก่น ยูไนเต็ด  คัสตอม ยูไนเต็ด  ฉะเชิงเทรา  เชียงราย ยูไนเต็ด  เชียงใหม่  เซ็นทรัล  ไดสตาร์ กรุงเทพฯ  ทีเอ ระยอง  ทีโอที   ไทยยูเนียน สมุทรสาคร  ไทยฮอนด้า  ธนาคารกรุงไทย  ธำรงไทยสโมสร  นครปฐม ยูไนเต็ด  นครราชสีมา มาสด้า  นครสวรรค์  นราธิวาส  บีจี ปทุม ยูไนเต็ด  บีบีซียู  บุรีรัมย์  ปราจีนบุรี  พนักงานยาสูบ  พัทยา ยูไนเต็ด  พัทลุง  พิจิตร  พิษณุโลก  พีที ประจวบ  พีทีที ระยอง  เพื่อนตำรวจ  ภูเก็ต  มหาวิทยาลัยกรุงเทพ  มหาวิทยาลัยรังสิต  เมืองกาญจน์ ยูไนเต็ด  เมืองทอง ยูไนเต็ด  ร้อยเอ็ด ยูไนเต็ด  ระยอง  ระยอง ยูไนเต็ด  ราชนาวี  ราชบุรี  ราชประชา  ราชวิถี  โรงเรียนจ่าอากาศ  ลำพูน วอร์ริเออร์  ศรีราชา  ศรีสะเกษ  สกลนคร  สงขลา ยูไนเต็ด  สมาคมกีฬากรุงเก่า  สมุทรปราการ  สมุทรสงคราม  สระบุรี  สำนักงานทรัพย์สินพระมหากษัตริย์  สุโขทัย  สุราษฎร์ธานี  หนองบัว พิชญ  อยุธยา  อ่างทอง  อาร์แบค  อาร์มี่ ยูไนเต็ด  อุดรธานี  อุทัยธานี  อุบล ยูไนเต็ด  โอสถสภา  แอร์ฟอร์ซ ยูไนเต็ด 
ฤดูกาล:  2540  2541  2542  2543  2544/45  2545/46  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68
เทศมณฑลซกีแยช

| เทศมณฑลซกีแยช ' |
| --- | --- |
เทศมณฑล
   ธง ตราอาร์ม
ที่ตั้งภายในจังหวัด
พิกัด (ซกีแยช): 51°51′N 19°25′E﻿ / ﻿51.850°N 19.417°E﻿ / 51.850; 19.417
ประเทศ:  โปแลนด์
ศูนย์กลาง: ซกีแยช
เทศบาล:  6 ตำบล / 3 เมือง กวอฟนอ ออซอร์กุฟ ซกีแยช ตำบลอาแล็กซันดรุฟวุตสกี ตำบลกวอฟนอ ตำบลออซอร์กุฟ ตำบลปาร์เซนเชว ตำบลสไตรกุฟ ตำบลซกีแยช 
ประชากร (31.12.2016)
 • เขตเมือง: 116,129 คน
 • ชนบท: 49,077
ป้ายทะเบียนรถ: EZG
เว็บไซต์: http://www.powiat.zgierz.pl/
เทศมณฑลซกีแยช (โปแลนด์: Powiat Zgierski) เป็นเทศมณฑลในประเทศโปแลนด์ มีเมืองหลักคือซกีแยช ตั้งอยู่ในจังหวัดวุช มีเนื้อที่ทั้งหมด 853.71 ตารางกิโลเมตร และมีประชากรทั้งหมด 160,805 คน
เขตการปกครอง

| 0 | 1 | 2 | 3 | 4 |
| --- | --- | --- | --- | --- |
| เทศบาล | เนื้อที่ (ตร.กม.) | ประชากร (2007) | ที่ตั้ง |  |
| ซกีแยช | 42.3 | 58,164 |   |  |
| เทศบาลอาแล็กซันดรุฟวุตสกี | 115.6 | 26,851 | อาแล็กซันดรุฟวุตสกี |  |
| ออซอร์กุฟ | 15.5 | 20,445 |   |  |
| กวอฟนอ | 19.8 | 14,989 |   |  |
| เทศบาลซตรือกุฟ | 157.8 | 12,203 | ซตรือกุฟ |  |
| เทศบาลซกีแยช | 199.2 | 11,766 | ซกีแยช* |  |
| เทศบาลออซอร์กุฟ | 95.2 | 6,661 | ออซอร์กุฟ* |  |
| เทศบาลปาแชญต์แชฟ | 103.8 | 5,025 | ปาแชญต์แชฟ |  |
| เทศบาลกวอฟนอ | 104.5 | 4,908 | กวอฟนอ* |  |
*ที่ตั้งสำนักงานเทศบาลไม่ได้เป็นส่วนหนึ่งของเขตเทศบาล
แหล่งข้อมูลอื่น

เว็บไซต์ทางการ
51°51′N 19°25′E﻿ / ﻿51.850°N 19.417°E﻿ / 51.850; 19.417
พิภพ อ่อนโม้

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  พิภพ อ่อนโม้
วันเกิด:   (1979-04-22) 22 เมษายน ค.ศ. 1979 (45 ปี)
สถานที่เกิด:  พิจิตร, ประเทศไทย
ส่วนสูง:  1.63 m (5 ft 4 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  ศรีสะเกษ ยูไนเต็ด (หัวหน้าผู้ฝึกสอน)
สโมสรเยาวชน
1995-1997:  พิจิตร เอฟซี
สโมสรอาชีพ*
| ปี |  ทีม |  ลงเล่น |  (ประตู) |
| 1998-2004 |  บีอีซี เทโรศาสน |  137 |  (59) |
| 2005-2019 |  ชลบุรี เอฟซี |  404 |  (115) |
ทีมชาติ‡
| 2005-2012 |  ไทย |  6 |  (0) |
จัดการทีม
2019-2021:  ชลบุรี เอฟซี (ผู้ช่วยผู้ฝึกสอน)
2021-2022:  ทีมชาติไทย U23 (ผู้ช่วยผู้ฝึกสอน)​
2021-2023:  ทีมชาติไทย U16
2023-2024:  ระยอง เอฟซี (หัวหน้าผู้ฝึกสอน)
2024:  ชลบุรี เอฟซี (หัวหน้าผู้ฝึกสอน)
2024 -:  ศรีสะเกษ ยูไนเต็ด (หัวหน้าผู้ฝึกสอน)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 29 มีนาคม 2013 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 3 มีนาคม 2013
พิภพ อ่อนโม้ (ชื่อเล่น : กบ) (เกิดวันที่ 28 เมษายน พ.ศ. 2522) เป็นนักฟุตบอลอาชีพชาวไทย เกิดที่จังหวัดพิจิตร ปัจจุบันเป็นหัวหน้าผู้ฝึกสอนให้กับ ศรีสะเกษ ยูไนเต็ดในไทยลีก 2
ในอดีตพิภพเคยเล่นและเป็นกัปตันทีมให้กับสโมสรฟุตบอลชลบุรี เอฟซี ในตำแหน่งกองหน้า หลังจากได้เลิกเล่นฟุตบอลอาชีพแล้วพิภพก็รับงานเป็นผู้ช่วยผู้ฝึกสอนให้กับชลบุรี เอฟซี ในไทยลีก
เมื่อวันที่ 22 กันยายน พ.ศ. 2555 พิภพ สามารถทำประตูได้จำนวน 100 ลูกในทุกรายการให้กับสโมสรชลบุรีเป็นคนแรกในประวัติศาสตร์ของสโมสร
พิภพเคยได้รับโอกาสเรียกให้มาติดทีมชาติไทยในปี พ.ศ. 2554 ภายใต้การคุมทีมของวินฟรีท เชเฟอร์ และได้เดินทางไปร่วมทำศึกฟุตบอลโลก 2014 รอบคัดเลือก โซนเอเชียที่ประเทศซาอุดิอาระเบีย
เกียรติประวัติ > นักฟุตบอล

สโมสร
บีอีซี เทโรศาสน
ไทยพรีเมียร์ลีก (2); 2000, 2001/02
รองชนะเลิศ เอเอฟซีแชมเปียนส์ลีก (1); 2002-03
รองชนะเลิศ อาเซียนคลับแชมเปียนชิพ (1); 2003
ชลบุรี เอฟซี
ไทยพรีเมียร์ลีก (1); 2007
รองชนะเลิศ ไทยพรีเมียร์ลีก (4); 2008, 2009, 2011, 2012
ถ้วยพระราชทาน ก (4); 2008, 2009, 2010, 2011
ทีมชาติไทย
AFC U-17 Championship (1); 1998
เกียรติประวัติ > หัวหน้าผู้ฝึกสอน

ทีมชาติไทย รุ่นอายุไม่เกิน 16 ปี
ฟุตบอลอาเซียนชิงแชมป์เยาวชนอายุไม่เกิน 16 ปี 2022; อันดับที่ 3
ฟุตบอลเอเชียเยาวชนอายุไม่เกิน 17 ปี 2023; รอบก่อนรองชนะเลิศ
เกียรติประวัติ > รางวัลส่วนตัว

ผู้จัดการทีมยอดเยี่ยมประจำเดือนของไทยลีก 2: สิงหาคม 2567
แหล่งข้อมูลอื่น

พิภพ อ่อนโม้ เก็บถาวร 2012-03-05 ที่ เวย์แบ็กแมชชีน จากเว็บไซต์สโมสรฟุตบอลชลบุรี เอฟซี
National Team Players เก็บถาวร 2007-03-11 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลศรีสะเกษ ยูไนเต็ด  |
| --- | --- |
 1 สรศักดิ์  2 นราธิป  3 กฤษดา  4 กิตติภพ  5 ปกรณ์เกียรติ  6 ปิยะณัฐ  7 วงศกร  8 ธนภัทร  9 ลอปึช  10 แอมเบนกาน  11 ภัทรพงษ์  16 ชัชชัย  17 วิทยา  18 อดิศักดิ์  19 วัชระ  23 คริสต์มาส  25 ระพีพัฒน์  26 ภุชพงศ์  35 วรรณธนะ  37 นิติภัทร  38 เหมันต์  45 ณัฐพล  46 กฤตนัย  47 นนทวัฒน์  48 สุทธิชัย  52 สุธี  72 ภิเษก  77 พงษ์ศักดิ์  79 ทิวา  หัวหน้าผู้ฝึกสอน: ณรงค์ธนพร 
| ด ค กสโมสรฟุตบอลชลบุรี – ผู้จัดการทีม |
| --- | --- |
 สมภพ (2544)  จเด็จ1 (2545–46)  วิทยา1 (2547–49)  จเด็จ2 (2550–51)  เกียรติศักดิ์ (2552)  จเด็จ3 (2553–54)  วิทยา2 (2554–56)  วะดะ (2557)  จเด็จ4 (2558)  เทิดศักดิ์ (2559–60)  จักรพันธ์ (2561–62)  สะสม (2562–66)  อดุล (2566)  เทงูราโมริ (2566)  ณัฐวุฒิ (2566)  วิทยา3 (2566–2567)  พิภพ (2567)  สินทวีชัย (2567)  ธวัชชัย (2568–)
เดฟ โกรล

| เดฟ โกรล |
| --- | --- |
แสดงสดที่มิลตันเคนส์เนชันแนลโบร์ล 3 กรกฎาคม 2554
ข้อมูลพื้นฐาน
ชื่อเกิด: เดวิด เอริก โกรล
รู้จักในชื่อ: เลต!
เกิด: 14 มกราคม พ.ศ. 2512 (56 ปี) เมืองวอร์เรน รัฐโอไฮโอ สหรัฐอเมริกา
แนวเพลง: อัลเทอร์เนทีฟร็อก, กรันจ์, โพสต์กรันจ์, ฮาร์ดร็อก, เฮฟวีเมทัล
อาชีพ: นักดนตรี, นักร้อง-นักแต่งเพลง
เครื่องดนตรี: เสียงร้อง, กลอง, กีตาร์, กีตาร์เบส, เปียโน
ช่วงปี: พ.ศ. 2529-ปัจจุบัน
ค่ายเพลง: อาร์ซีเอ, แคปิตอล, ดีจีซี, ดิสคอร์ด
เดวิด เอริก "เดฟ" โกรล (อังกฤษ: David Eric "Dave" Grohl; 14 มกราคม พ.ศ. 2512 — ) เป็นนักดนตรีร็อกและนักร้อง-นักแต่งเพลงชาวอเมริกัน ซึ่งเป็นนักร้องนำ มือกีตาร์ นักแต่งเพลงหลักและผู้ก่อตั้งวงฟูไฟเตอร์ส โดยก่อนหน้านั้น เขาเป็นมือกลองในวงกรันจ์เนอร์วานา นอกจากนี้ โกรลยังเป็นมือกลองและผู้ร่วมก่อตั้งวงเดมครุควัลเจอร์ เป็นผู้แต่งและเล่นเพลงในไซต์โปรเจ็กต์ชื่อเลท! และโพรบอท และมีส่วนเกี่ยวข้องกับวงควีนส์ออฟเดอะสโตนเอจหลายครั้งในทศวรรษที่ 2000 โกรลยังเป็นมือกลองเฉพาะกิจให้กับนักดนตรีอีกหลายคน เช่น การ์เบจ คิลลิ่งโจ๊ก ไนน์อินช์เนลส์ เดอะโพรดิจี สแลช จูเลียต ลูวิส เทนาเชียสดี ทอม เพตตีแอนด์เดอะฮาร์ทเบรกเกอร์ส และเลมมี คิลมิสเตอร์ ล่าสุด เดฟ โกรล ก็ได้ ลงมือกำกับสารคดีเรื่อง What Drives Us’ สารคดีของการเป็นนักดนตรีของศิลปินร็อกหลากยุค